Document ID: 31971D0142

31971D0142
L 073/14
SLUŽBENI LIST EUROPSKE UNIJE
22.03.1971.
ODLUKA VIJEĆA
od 22. ožujka 1971.
o jačanju suradnje između središnjih banaka država članica Europske ekonomske zajednice
(71/142/EEZ)
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 105. stavak 1.,
uzimajući u obzir završno priopćenje Konferencije šefova država i vlada održane u Den Haagu 1. i 2. prosinca 1969., a posebno njegovu točku 8.,
uzimajući u obzir Rezoluciju Vijeća i predstavnika vlada država članica od 22. ožujka 1971. (1) o postupnom uspostavljanju ekonomske i monetarne unije u Zajednici, a posebno njezinu točku III.5.,
uzimajući u obzir preporuku Komisije,
uzimajući u obzir mišljenje Europskog parlamenta,
budući da gore navedena Rezolucija osigurava jačanje suradnje između središnjih banaka,
DONIJELO JE OVU ODLUKU:
Članak 1.
Države članice usklađuju svoju monetarnu i kreditnu politiku vodeći pritom računa o smjernicama opće ekonomske politike koje je odredilo Vijeće.
Članak 2.
U tom se okviru središnje banke pozivaju da u okviru svojih ovlasti i područja svojih odgovornosti:
(a)
usklađuju svoje politike u monetarnim i kreditnim pitanjima u sklopu Odbora guvernera središnjih banaka;
(b)
donesu opće smjernice koje treba slijediti svaka od njih, posebno vezano uz trend likvidnosti banaka, uvjete ponude kredita i visine kamatnih stopa;
(c)
utvrde praktične metode za primjenu ovog postupka.
Članak 3.
Ova je Odluka upućena državama članicama.
Sastavljeno u Bruxellesu 22. ožujka 1971.

Labels: 2
18